《桂东原腊尽日自营口晓发盖州诗简栖瘿公均有和作因次韵寄东原兼呈简栖瘿公》
清代·曾习经

钟沉百杵酒微醒，念尔冰天雪海行。绝塞牙旗明杀气，故家箫管狎春声。

相看袖手真无赖，稍近弹棋便不平。自是中朝重边禁，当时枉却弃儒生。

作者简介：曾习经，字刚甫，号蛰庵，揭阳人。光绪庚寅进士。历官度支部右丞。有《蛰庵诗存》。